15-Minutters Krigen

15-Minutters regelen var en regel som ble introdusert i cirka September/Oktober 2022 og varte til sent i November. Dette er mest av alt grunnet den heroiske innsatsen fra ulike elevgrupperinger og terroristorganisasjoner på katta som kjempet tilbake mot ledelsens tyranni. Dette vil bli utdypet nedenfor. Det regelen gikk ut på var at 15 minutter før lunsjen, som egentlig varte fra 11:30 til 12:30, ble alle klasserommene låst og elevene kastet ut. I praksis gjorde dette at alles lunsj ble forkortet med 15 minutter og førte til at gangene var overfylt med elever noe som gjorde det umulig å navigere seg frem til eget klasserom. Rettferdiggjøringen for denne tyranniske regelen var at det var for elevenes 'eget beste' ettersom det gjorde at klasserommene var ryddigere når man kom inn i de etter lunsjen, men dette er ren løgn og propaganda. Det var uansett ingen som ryddet før de forlot klasserommet selv om de måtte forlate det 15 minutter tidligere, og det var heller ingen vaskere som kom inn og ryddet på deres vegne. I virkeligheten gjorde dette klasserommene kanskje enda mindre ryddig ettersom elevene som før ryddet i slutten av lunsjen nå ikke ryddet i det hele tatt. Elevene ble selvfølgelig sutrete og grinete av å miste 15 minutter med velfortjent avslapningstid, og tok derfor opp kampen ved å organisere seg i ulike gruppering og terrororganisasjoner. Mest kjent av alle er nok Kattas Elevfront som sto for hoveddistribueringen av propaganda og terrororganisasjoner rettet mot styret.

### Kattas Elevfront

Som respons til ledelsens autoritære forsøk på maktutøvelse ble det fort organisert en motstandsbevegelse ledet av Jacob 'Cashew' Jerner og Sverre 'Statsministern' Nessan. Bevegelsen gikk under navnet Elevfronten, også kjent som Kattas Elevfront. Jacob og Sverre, to av skolens mest politisk aktive og intelligente sjeler, fikk raskt vervet en større gruppe studieelever til sin sak, og begynte raskt med planlegging av guerilla-krigføringen. Disse modige sjelene tok opp kampen, ikke bare mot skoleledelsens totalitære og maktsyke , men også mot det folkevalgte organet Russestyret da de forsøkte å utøve ekstrem makt ovenfor sitt eget folk. (Denne hendelsen kan leses mer om under Kattas Elevfront i seksjonen om 'Vannkrigene' eller under siden Shootout i Vestibylen).

Mange ville kanskje definert elevfronten som en terroristorganisasjon, og det var definitivt en kontroversiell bevegelse, men ifølge dets medlemmer var det alltid en stemme for folket. Et undertrykt og livredd folk som ikke var i stand til å ta opp kampen for seg selv, men som fikk utløp for sine meninger gjennom handlingene til elevfronten. Hvor vidt dette stemmer vil nok være en diskusjon i mange år fremover, men det som er helt sikkert er at elevfronten fikk store gjennomslag for sine kampsaker. Det tok nemlig ikke lang tid før elevfrontens arbeid, sammenlagt med MK-elevenes egne kamp, fikk tvunget ledelsen til kne og til å ta et sete ved forhandlingsbordet. ***Nederst på siden vil du, leseren, kunne finne det brevet som endelig tvang ledelsen til å bukke under.***

15-minutters regelen ble fjernet sent i November 2022, og har til dags dato [27.01.23] ikke returnert - dette til tross for gjentatte trusler fra skolens ledelse om å gjeninnføre protokollen.

**De frykter oss. Aldri gi opp.**

Til enhver fremtidig katta-elev som måtte lese dette, ikke bukk under for ledelsens tyranni. Kjemp tilbake, og kjemp for deres rettigheter. Uten dere er skolen ingenting. Hvis det noensinne blir nødvendig med en ny frihetskamp i de kommende årene kan dere kontakte @jacobjerner på Instagram for å motta både råd og veiledning i hvilken enn kamp dere måtte ønske.